216 



mildere; thi, som Heiland har bemærket^), under de nuværende 

 Forhold vilde Isdækket næppe komme igjen, hvis det pludselig 

 forsvandt. En anden, om end maaske mindre væsentlig Grund 

 til, at Sne- og Ismasserne ere blevne mindre paa Yderlandet, er 

 Isens egen denuderende Virkning ; thi i samme Forhold , som 

 den skar sig ned og udvidede og fordybede Kløfterne , gjorde 

 den Fjeldplateauerne mindre og Fjeldene lavere, og desto mindre 

 blev derfor ogsaa Snefaldet. 



Ser man hen til Isfurerne i Vajgattet og Umanaks-Fjorden, 

 da pege disse utvivlsomt hen paa, at der i de nævnte Fjorde 

 har gaaet store Bræer ; men at ville antage , at den Bræ , der 

 f. Ex. gik mellem Kilertinguak og Umanak-Øen, skulde have 

 havt en Mægtighed af 6000 Fod, fordi de løse Gnejsblokke paa 

 Kilertinguak naa op til en Højde af 3800 Fod, og Fjorden er 

 2200 Fod dyb, er utvivlsomt urigtigt, da det langt fra er afgjort, 

 at Fjordens Dybde var saa stor, da de løse Blokke afsattes paa 

 Kilertinguak. Faar f. Ex. Niagarafloden engang udjævnet sit 

 Leje mellem Erie- og Ontariosøen, og man da ved Queenstown 

 seer, at den har sat sine Mærker ved det øverste af den der- 

 værende c. 300 Fod dybe Kløft, vilde man komme til et galt 

 Resultat, hvis man vilde sætte disse Mærker saaledes i For- 

 bindelse med det paa den Tid værende Flodleje, at man sluttede, 

 at der engang har løbet en Flod derigjennem, hvis Dybde havde 

 været lig Kløftens Højde. Paa samme Maade tror jeg ogsaa, 

 at man maa være forsigtig med at udlede de tidligere Bræers 

 Mægtighed af nuværende Niveau-Forskjelligheder mellem Fjor- 

 denes Bund og de paa Fjeldenes Sider afsatte Ismærker. Ved 

 at lægge Fjordenes Dybde til Ismærkernes Højde paa Fjel- 

 dene kommer man uden Tvivl til altfor store Mægtigheder, og, 

 vil man i Analogi hermed tyde Forholdet mellem den Isbedæk- 

 ning, der engang har dækket Yderlandet, og den nuværende 

 Indlandsis saaledes , at man lægger den Mægtighed , som man 



^) «Om de Isfyldtc Fjordc". S. 32. (Særtryk af Archiv f. Math, og Natiirv. I. 



